RESOLUCIÓN do 27 de decembro de 2019 pola que se dá publicidade das axudas concedidas e denegadas ao abeiro da Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019.
Consellería do Medio Rural — III. Outras disposicións — 07/02/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, finalidade da subvención, persoa beneficiaria e cantidade concedida.
Segundo o artigo 20 da Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019 (DOG núm. 28, do 8 de febreiro):
«Publicaranse no
Diario Oficial de Galicia
(DOG), de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, as resolucións de concesión ou denegación da axuda e esta publicación producirá os efectos das notificacións (…)».
Así mesmo, serán igualmente obxecto de publicidade a través da páxina web da Consellería do Medio Rural http://www.mediorural.xunta.gal.
De acordo co establecido, nos termos previstos na normativa reguladora do procedemento administrativo común, a publicación deberá conter os mesmos elementos que o artigo 40.2 da dita lei exixe respecto das notificacións.
Na súa virtude, a Dirección Xeral de Gandaría, Agricultura e Industrias Agroalimentarias, por delegación do conselleiro,
Publicar no
Diario Oficial de Galicia
as axudas concedidas e denegadas ao abeiro da Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019, que figuran como anexo desta resolución.
Santiago de Compostela, 27 de decembro de 2019
Convocatoria: Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019 (DOG núm. 28, do 8 de febrero).
Aplicación orzamentaria: 14.03.713C.772.1.
A reestruturación e reconversión de viñas é unha das medidas admisibles do programa de apoio 2019-2023 ao sector vitivinícola que en Galicia son obxecto de financiamento da Unión Europea, na súa totalidade, a través do Fondo Europeo Agrícola de Garantía (Feaga, 100 %).
Finalidade: o apoio para esta medida aplicarase ás viñas da Comunidade Autónoma de Galicia destinadas á produción de uva para vinificación e só poderá concederse para unha ou varias das actividades seguintes:
a) Reimplantación de viñas.
b) Reconversión varietal.
c) Mellora das técnicas de xestión de viñas.
«Resolución das solicitudes de axudas aos plans de reestruturación e reconversión da viña en galicia da convocatoria de 2019
Examinadas as solicitudes de axudas aos plans de reestruturación e reconversión da viña en Galicia, que se presentaron na convocatoria do ano 2019, ao abeiro da Orde do 28 de decembro de 2018 pola que se establecen as bases reguladoras destas axudas (DOG núm. 28, do 8.2.2019) e verificado o cumprimento dos requisitos para a súa concesión, resulta o seguinte:
Antecedentes.
– O día 8.2.2019 publicáronse as bases reguladoras das axudas aos plans de reestruturación e reconversión da viña en Galicia e abriuse o prazo de presentación das solicitudes destas axudas para a convocatoria do ano 2019.
– Os servizos territoriais de Explotacións Agrarias examinaron as 164 solicitudes presentadas e emitiron a relación de expedientes que cumpren todos os requisitos exixidos pola normativa reguladora para ser beneficiarios destas axudas: 122 solicitudes.
– O órgano colexiado informou da avaliación da proposta resultante, conforme a súa acta do 12.12.2019, logo de aplicar os criterios de prioridade previstos no artigo 26 da dita orde, para a concesión destas axudas, en réxime de concorrencia competitiva.
Consideracións legais e técnicas
– Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019.
– Real decreto 1363/2018, para a aplicación das medidas do programa de apoio 2019-2023 ao sector vitivinícola (PASVE 2019-2023).
– Real decreto 1338/2018 polo que se regula o potencial de produción vitícola.
– Decreto 256/2011 polo que se regula o potencial de produción vitícola de Galicia.
– Decreto 11/2009 polo que se aproba o regulamento da Lei 9/2007 (LSG).
– Lei 9/2007 de subvencións de Galicia.
– Lei 39/2015 do procedemento administrativo común das administracións públicas.
– OCM única (Regulamento (UE) nº 1308/2013) con relación ao sector vitivinícola».
O 12.12.2019 o director xeral de Gandaría, Agricultura e Industrias Agroalimentarias propuxo:
«Con base no anterior,
PROPOÑO:
1. Aprobar as 122 solicitudes das axudas aos plans de reestruturación e reconversión da viña en Galicia que se detallan no anexo I desta proposta.
2. Denegar as 42 solicitudes das axudas aos plans de reestruturación e reconversión da viña en Galicia que se detallan no anexo II, polos motivos que se indican para cada solicitude».
De acordo coa dita proposta, o director xeral de Gandaría, Agricultura e Industrias Agroalimentarias o 23.12.2019, por delegación do conselleiro do Medio Rural, en virtude da Orde do 17.11.2015 (DOG nº 223, do 23.11.2015), resolveu:
«RESOLVO:
1. Aprobar as axudas aos plans de reestruturación e reconversión da viña en Galicia das 122 solicitudes que se detallan no anexo I, cunha contía económica por un importe total de concesión de subvención dun millón cincocentos catorce mil trescentos corenta e dous euros con corenta e oito céntimos (1.514.342,48 €).
2. Denegar as axudas de reestruturación e reconversión da viña en Galicia das 42 solicitudes que se detallan no anexo II polos motivos que se indican para cada solicitude.
Esta resolución notificaráselle á persoa interesada facéndolle saber que esgota a vía administrativa e que contra ela poderá interpor, potestativamente, o recurso de reposición ante o conselleiro do Medio Rural, no prazo dun mes ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses. Todo isto consonte o disposto nos artigos 123 e 124 da Lei 39/2015, do 1 de outubro, e 10 e 46 da Lei 29/1998, do 13 de xullo, reguladora da xurisdición contencioso-administrativa. Ambos os dous prazos computaranse desde o día seguinte ao da notificación desta resolución e sen prexuízo de que a persoa interesada poida exercer calquera outro que xulgue pertinente».